***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 28-22/2023.

***Jegyzőkönyv***

***Készült***: Pápakovácsi Község Önkormányzat képviselő-testületének 2023 . augusztus 11-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Vándor Zoltán, Hári Zsuzsanna képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Beiskolázási támogatások
2. „Pápakovácsiért” emlékérem adományozására javaslat

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **Beiskolázási támogatások**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben javasolta, hogy az elmúlt évekhez hasonlóan idén is nyújtsanak beiskolázási támogatást a családok részére az iskolakezdéshez. Az elmúlt évben óvodások részére 15.000 Ft-ot, általános és középiskolások után 20.000 Ft, napali tagozatos főiskolai, egyetemi hallgatók után 25.000 Ft támogatást adtak. Javaslata, hogy ezen támogatási összegek maradjanak.

**Nagy Szabolcs képviselő** javasolta, hogy a főiskolai, egyetemi hallgatók támogatását emeljék, javaslata 30 ezer forint támogatás.

Takács László alpolgármester egyetértett a javaslattal.

A polgármester kérte a képviselőket a szavazásra: az óvodások után 15 ezer forint, általános és középiskolai tanulók után 20 ezer forint, főiskolai, egyetemi hallgatók után 30 ezer forint támogatást biztosítanak:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**29/2023. (VIII.11.) KT határozat**

Pápakovácsi község Önkormányzat Képviselő-testülete az egyes szociális ellátások helyi szabályairól szóló 6/2021.(V.31.) önkormányzati rendelet 12. § -a szerint beiskolázási támogatást nyújt gyermekenként - óvodások után 15.000 Ft, általános és középiskolások után 20.000 Ft, illetve főiskola, egyetem nappali tagozatán tanulók részére (főiskola, egyetemi hallgató esetén maximum 25 éves korig) 30000 Ft/fő összegben.

16 év felett a kifizetéshez iskolalátogatási igazolás is szükséges.

Utasítja a képviselő-testület a polgármestert, hogy a gyermekes családokat a döntésről tájékoztassa és a támogatások kifizetéséről gondoskodjon.

**Határidő:** 2023. október 31.

**Felelős**: polgármester

1. **“ Pápakovácsiért” emlékérem adományozása**

**Előadó:** **Burghardt Ferenc polgármester**

**Burghardt Ferenc polgármester**  szóbeli előterjesztésben javasolta 2 fő részére a „Pápakovácsiért” emlékérem adományozását. Pályi Gábor atya 20 éve látja el szolgálatát a településen, a falu közösségi életében is aktívan részt vett, mindenben fordulhattak hozzá segítségért.

Orbán Krisztina – a helyi általános iskola igazgatója volt ez év július 31-ig, a Pápakovácsi tantestület pedagógusa már 30 éve. Mindig kitartással, lelkiismeretesen végezte a munkáját, nemcsak az iskolában, de a falu életében, az önkormányzati rendezvényeken is aktívan részt vett.

Az előző ülésen elfogadott 8/2023. (VIII. 9.) önkormányzati rendelet (Az önkormányzat által adományozható elismerő címekről és kitüntetésekről) alapján minden év augusztus 20-án javasolt a átadás.

A kitüntetéshez tárgyjutalomként egyenként 25-25 ezer forint értékű órát javasol.

Hozzászólás nem volt, a képviselők a kiküldött rendelettervezettel egyetértettek.

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**30/2023. (VIII.11.) KT határozat**

Pápakovácsi község Önkormányzat Képviselő-testülete az önkormányzat által adományozható elismerő címekről és kitüntetésekről szóló 8/2023. (VIII.9.) önkormányzati rendelet alapján **Orbán Krisztina és Pályi Gábor**  részére **„Pápakovácsiért”** emlékérem adományozását határozza el.

A kitüntetés átadására a 2023. augusztus 20-i ünnepi rendezvény és szentmise keretében kerül sor.

A kitüntetéshez 25.000 Ft-25.000 Ft összegű tárgyjutalomban részesülnek a kitüntetettek.

Felkéri a képviselő-testület a polgármestert, hogy az emlékérem fedőlapjának feliratozásról, a tárgyjutalom beszerzéséről, és a díj átadásáról gondoskodjon.

**Felelős:** polgármester **Határidő:** 2023. augusztus 20.

Több napirend, hozzászólás nem volt, a polgármester a képviselő-testület nyilvános ülését 16.30 órakor bezárta.

K.m.f.

Burghardt Ferenc Kissné Szántó Mária

polgármester jegyző